དེ་བཞིན་ཟླ་འདིའི་ཕྱི་ཚེས་༢༡ཉིན་མ་ལི་ཤི་ཡའི་སྲིད་འཛིན་གསར་པ་མཱ་ཧ་ཐིར་རྒྱ་ནག་ཏུ་འཚམས་གཟིགས་སུ་ཕེབས་སྐབས་གཞུང་འཛིན་སྔོན་མའི་འཛིན་སྐྱོང་བས།རྒྱ་ནག་གི་རྒྱུད་གཅིག་ལམ་གཅིག་གི་ལས་གཞིའི་འོག་རྒྱ་ནག་གིས་མ་ལི་ཤི་ཡ་ནང་ཨ་སྒོར་དུང་ཕྱུར་༢༠༠ཅན་གྱི་ལྕགས་ལམ་འཛུགས་སྐྲུན་དང་།ཨ་སྒོར་དུང་ཕྱུར་༢༣གནས་པའི་ལྕགས་སྦུག་ལས་དྲངས་པའི་རླངས་ནུས་ལས་གཞི་ལ་མཉམ་འབྲེལ་མཚམས་འཇོག་བྱས་ཡོད་པ་དང་།ལས་གཞི་དེ་ནི་བཙན་འཛུལ་བྱེད་སྟངས་གསར་པ་ཞིག་སླེབས་བཞིན་པ་མ་ཟད།མ་ལི་ཤི་ཡ་རྒྱ་ནག་གི་བུ་ལོན་ནང་ཟག་བཞིན་ཡོད་པས་དེ་ནི་འདྲ་མཉམ་གྱི་ལས་གཞི་ཞིག་མིན་སྐོར་བརྗོད་ཡོད་པ་རེད།མ་ཟད་ཁོང་གིས་སིང་གྷ་ལ་ཧམ་སྤན་ཊོ་ཊ་གྲུ་ཁ་རྒྱ་ནག་གིས་མ་འཛུགས་ཤུགས་ཆེན་བྱས་ཏེ་འཛུགས་སྐྲུན་བྱས་རྗེས་བཙན་དབང་གིས་རྒྱ་ནག་ལ་བག་གཏོང་ལོ་༩༩ལ་བྱེད་དགོས་པར་སྐུལ་པ་དཔེ་བརྗོད་དུ་དྲངས་འདུག